sasicodes/solvari-1 huggingface dataset:
கிருபானந்தவாணி என்றழைக்கப்படும் புகழ்பெற்ற பேச்சாளர் தேசமங்கையர்க்கரசி சுற்றுலா பற்றிய இலக்கிய தொகுப்பை வாசிக்க பிரபல வில்லுப்பாட்டுக் கலைஞர் பாரதி திருமுருகன் சுற்றுலாவை மையமாக வைத்து பாடல்களைப் பாட ஞானசம்பந்தம் குழுவினர் நடத்திய பட்டிமன்றத்துடன் இசையமைப்பாளர் பரத்வாஜ் உருவாக்கிய திருக்குறள் பாடல்களும் இந்நிகழ்ச்சியில் பங்கேற்றவர்களுக்காக இசைக்கப்பட்டது
இத்தனை பெருமைகளோடு நடைபெற்ற அவ்விழாவில் ஆசியாவில் சிறப்பான விமான சேவையை வழங்கிவரும் நிறுவனமாக ஸ்ரீலங்கன் ஏர்லைன்ஸ் நிறுவனம் கௌரவிக்கப்பட்டது
உலக நாடுகள் பலவற்றிலிருந்தும் ஆசிய கண்டத்துக்கு வருபவர்களின் சிறந்த தேர்வாக ஸ்ரீலங்கன் ஏர்லைன்ஸ் இருப்பதைக் குறிப்பிட்டு பலர் பாராட்டியது கிரீடத்தில் வைக்கப்படவேண்டிய பாராட்டு
தமிழ்நாடு சுற்றுலா விருதுகள் நிகழ்வுக்கு பல்வேறு நாடுகளிலிருந்தும் வந்திருந்தவர்களில் பெரும்பாலானவர்கள் சென்னைக்கு வந்ததும் ஸ்ரீலங்கன் ஏர்லைன்ஸ் விமானத்தின் மூலமாகத்தான் என்பதால் அந்த மேடையில் சொல்லப்பட்ட அத்தனை கூற்றுகளையும் ஏற்று கைதட்டி வாழ்த்தினார்கள்
தமிழ்நாடு சுற்றுலா விருதுகள் ஆம் ஆண்டு தொடங்கப்பட்டதிலிருந்து மூன்று வருடங்களாக ஆசிய கண்டத்தின் சிறந்த விமான சேவை நிறுவனமாக ஸ்ரீலங்கன் ஏர்லைன்ஸ் நிறுவனம் தேர்ந்தெடுக்கப்பட்டு வருகிறது
ஒவ்வொரு வருடமும் ஏற்படும் போட்டிகளுக்காக சேவை தரத்திலும் அவற்றை கொடுக்கும் விதத்திலும் எவ்வித சமரசமும் செய்யாமல் பயணிகளின் விருப்பத்தை பூர்த்தி செய்வதே முதல் குறிக்கோள் என இயங்கிவரும் ஸ்ரீலங்கன் ஏர்லைன்ஸ் அடுத்த வருடமும் இந்த விருதினை வெல்லும் என்பதில் சந்தேகமே இல்லை
கமல்ஹாசனின் மக்கள் நீதி மய்யம் கட்சிக்கு தேர்தல் ஆணையம் அதிகாரப்பூர்வமாக அங்கீகாரம் அளித்துள்ளதாக தகவல்கள் வெளியாகியுள்ளது
இதைத் தொடர்ந்து தனது கட்சியின் பெயரை முறைப்படி பதிவு செய்வதற்காக டெல்லியில் உள்ள தலைமை தேர்தல் ஆணையத்தில் விண்ணப்பித்திருந்தார்
அவர் தொடங்கியுள்ள புதிய கட்சியின் பெயர் குறித்து ஆட்சேபம் ஏதும் இருப்பின் தெரிவிக்குமாறு தேர்தல் ஆணையம் அறிவிப்பு ஒன்றை வெளியிட்டது
இந்நிலையில் தேர்தல் ஆணையம் மக்கள் நீதி மய்யத்துக்கு அதிகாரப்பூர்வமாக அங்கீகாரம் அளித்துள்ளதாக தகவல்கள் வெளியாகியுள்ளது
சிலப்பதிகாரம் சிலப்பதிகாரம் சிலம்பின் காலம் இராமகி கீழே வரும் கட்டுரைத் தொடர் முதன்முதலில்  திசம்பர் மாதம் பாரதிதாசன் பல்கலைக்கழகமும் செம்மொழித் தமிழ் நிறுவனமும் சேர்ந்து நடத்திய செவ்விலக்கியப் பயிலரங்கில் ஒரு பரத்தீடாக அளிக்கப்பட்டது
படைப்பவரின் பின்புலம் பார்க்காது வேதிப் பொறிஞனாய் இருந்து ஓய்வு பெற்று தமிழ்த் துறையிலும் வரலாற்றிலும் இப்பொழுது உழன்று கொண்டிருப்பவன் என்ற என் பின்புலம் பார்க்காது படைப்பை மட்டுமே பார்க்கக் கூடிய ஒரு சில அரிதான தமிழறிஞர்களில் அவரும் ஒருவர்
அந்த முன்னிகைகள் என்னை மேலும் தூண்டி அவற்றின் வழி சில திருத்தங்களுடன் என் பரத்தீட்டை ஒரு கட்டுரையாக மாற்றி கோவையில் நடைபெறும் உலகத் தமிழ்ச் செம்மொழி மாநாட்டிற் படிக்கும் வகையில் அனுப்ப முன்வந்தேன்
பலரையும் போல முகனமாக எழுந்துள்ள ஏதேனும் ஒரு பொதுத் துறையில் கட்டுரை எழுதாமல் நாட்பட்டு நிலைத்து ஆகிவந்த துறையில் இங்கு வரலாறு வெளியாட்கள் உள் நுழைந்து ஏற்கனவே கல்லெழுத்துப் போல் ஏற்கப்பட்ட கருத்தீட்டை மறுக்கின்ற கட்டுரையை மரபுசார்ந்த வரலாற்றாய்வாளர்கள் ஏற்பார்களா
சிலம்பின் காலம் இரண்டாம் நூற்றாண்டில்லை அதற்கும்  ஆண்டுகள் முந்தியது என்று சான்றுகளுடன் தருக்கத்துடன் நிறுவ முற்படும் இந்தக் கட்டுரை ஏற்கப்படுமா
என் கெழுதகை அன்பர்கள் ஒருசிலர் என்னுடைய பரத்தீட்டைப் படித்தவர்கள் கேட்டவர்கள் கட்டுரை ஏற்கப்படும் தேவையற்று கவலுகிறீர்கள் என்று என்மேல் இருக்கும் அன்புணர்வினாற் ஆற்றுப்படுத்திக் கொண்டேயிருந்தார்கள்
இந்த மடம் இல்லையென்றால் இன்னொரு மடம் என்ற எண்ணத்திற் கட்டுரையை மேலும் விரிவாக்கி ஒரு தொடராகவே மாற்றி என் வலைப்பதிவிலும் ஓரிரு மடற்குழுக்களிலும் போடுவோம் என்ற விழைவில் தமிழ்கூறு நல்லுலகிற்கு இந்தத் தொடரைப் படைக்கிறேன்
நான் ஆழ அறிந்த செய்திகளைத் தொகுத்து இடையே சில இன்றியமையாத கருதுகோள்களையும் பிணைத்து முடிவில் ஏரணம் உள்ளிருப்பதாக உறுதிப் பட்டு இந்தத் தருக்கக் கட்டுரையைத் தருகிறேன்
வரலாற்றுக் காலக்கணிப்பு முற்றைப் புள்ளிகளால் ஒழுங்கு செய்யப் படுவதைச் சொல்லி இந்திய தமிழக வரலாறுகளின் முற்றைப் புள்ளிகளையும் சிலம்பின் பழைய காலக் கணிப்புக்களையும் இக்கட்டுரை முதலில் தெரிவிக்கிறது
அதோடு காரவேலனின் அத்திகும்பா கல்வெட்டின் காலம் கிமு ஆகவும் முதலாம் கயவாகு காமினியின் காலத்தை கிபி ஆகவும் கொண்டு பழந்தமிழக வரலாற்றை ஒழுங்கு செய்வதையும் கேள்வியெழுப்புகிறது
அடுத்து மேடைக்கூத்து வடிவங்கொண்ட சிலம்பிற்குள் முன்னால் வரும் பதிகமும் கடைசியில் வரும் வரந்தரு காதையும் மற்ற காதைகளோடும் உரைபெறு கட்டுரையோடும் பெரிதும் முரண்படுவதால் அவற்றை இளங்கோ எழுதியிருக்க வாய்ப்பில்லை என்பது சான்றுகளோடு தெளிவாக நிறுவப் படுகிறது
அடுத்து சிலம்பிற் புகழப்படும் கரிகாலன் சிலம்புக் காலத்திற்கு மிகவும் முற்பட்டோன் என்பதை விளக்கி அவன் வட படையெடுப்பு மகதன் அசாதசத்துவின் கடைசியில் அன்றேல் அவன் மகன் உதயனின் தொடக்கத்தில் கிமுக்கு அருகில் நடந்திருக்கலாம் என்பது நிறுவப் படுகிறது
அடுத்து காரவேலனின் அத்திகும்பா கல்வெட்டைக் கொண்டு சிலம்பிற்கு முன்பிருந்த மூவேந்தர் பின்புலத்தை ஆய்ந்து செங்குட்டுவன் காலத்தையொட்டி கிட்டத்தட்ட  சேரர் இருந்திருக்கலாம் என்பதையும் செங்குட்டுவனின் வஞ்சி இன்றையக் கேரளத்துச் சுள்ளியம் பேரியாற்றுக் கரையில் தான் இருந்தது என்பதையும் நிறுவுகிறது
நெடுஞ்செழியன் மேல் நாட்டு மக்களுக்கு இருந்த கோவமும் பாண்டியநாட்டில் சட்டம்ஒழுங்கு குலைந்திருந்த நிலையும் விளக்கப் படுகின்றன
செங்குட்டுவனின் வடசெலவு கண்ணகி பொருட்டா அன்றி வேறொன்றா என்பதும் கட்டுரையில் அலசப் படுகிறது மகதத்தில் இருந்த சுங்க அரச குடியினர் விரிவும் அவருக்குப் பின்வந்த கனவர்கனகர் பற்றியும் இக்காலத்துச் சாதவா கன்னர் நிலையும் தெளிவாக விவரிக்கப் படுகின்றன
நூலில் வரும் செய்திகளைப் பார்த்தால் பெரும்பாலும் கிமுக்கு நடுவில் தன் நாட்டுப் பெரும் பகுதியை இழந்து ஆட்சி வலி குறைந்திருந்த இலம்போதர சதகர்ணி காலத்திலேயே செங்குட்டுவனின் வடசெலவு நடந்திருக்கலாம் என்பது நிறுவப் படுகிறது
கனக விசயன் என்பான் சுங்கரை வீழ்த்திப் பின்னால் மகதம் கைப்பற்றிய கனக வசுதேவனின் தந்தையாக இருந்திருக்கலாம் என்பதும் உணர்த்தப்படுகிறது
பாலகுமாரன் மக்கள் என்னும் சொற்றொடர் அவந்தி அரச குடியினரைக் குறிப்பதும் கனக விசயனோடு இருந்த ஆரிய மன்னரின் அடையாளமும் சுட்டிக் காட்டப் படுகிறது
கடைசியில் கற்கோள் நீர்ப்படை கங்கைக்கரையில் மாடலன் கூற்று போருக்குப் பின் நடந்தவை நடுகல் வாழ்த்து ஆகியவை சுருக்கமாய்ச் சொல்லப் பட்டு சிலம்புக் கதை நடந்த காலம் பெரும்பாலும் மகதத்துக் கனவர் ஆட்சிக்குச் சற்று முன் கிமுயை ஓட்டியதே என்றும் அது உறுதியாகக் கிபிக்கு அருகில் அல்ல என்றும் தெளிவாக நிறுவப் படுகிறது
பொதுவாகத் தமிழர் சார்ந்த இலக்கியங்கள் கல்வெட்டுக்கள் போன்ற ஆவணங்களை மேம்போக்காக இரண்டாமவர் கருத்துக்களை ஒட்டியே நம்மிற் பலரும் படிக்கிறோம்
ஆனாலும் அதைக் கவனியாது உரைகாரரும் இரண்டாமவரும் தரும் இடைப்பரட்டில் மனந்தோய்ந்து பிறழ்வாகவே சிலப்பதிகாரத்தைப் புரிந்துகொள்கிறோம்
இப்படியொரு நுனிப்புற் புரிதலில் வரலாற்றின் சரியான காலத்திலன்றி வேறெங்கோ பொருத்தி சிலம்பின் கதைமாந்தரைக் குறிப்பாக கண்ணகி கோவலன் மாதவி நெடுஞ்செழியன் செங்குட்டுவன் ஆகியோரை வழமையான அச்சடிப்பிற் பார்த்து கருத்துச் சொல்கிறோம்
இன்னாருக்கு இன்னது நடந்தது என்ற பழஞ்செய்திகளைத் தொகுத்துரைக்கும் இயலைக் குறிக்கும் வரலாறு என்ற சொல் வெறும் நூறாண்டுப் பழமை கொண்ட சொல்லாகும்
உரைபெறு கட்டுரை காண்டங்களின் முடிவில் உள்ள கட்டுரைகள் வாழ்த்துக் காதையில் வரும் கட்டுரை நூற்கட்டுரை போன்றவை சொல்லப் போகும் கதைக்கு முற்பட்ட செய்திகளை கதையின் நடுவார்ந்த அல்லது கதைக்குப் பிற்பட்ட செய்திகளைக் கட்டி உரைக்கின்றன
இன்னாருக்கு இன்னது இதனால் நடந்தது என்று காரணம் காட்டுவதும் அதை அலசுவதும் முன்னால் எழுதிய வரலாற்றை மீளாய்வு செய்வதும் வரலாற்று வரைவியல் எனப்படும்
பொதுவாக எழுதுவோனின் கருத்தியலும் குமுகச் சாய்வும் ஊடுவதால் வரலாற்று வரைவையும் வரலாற்றையும் பிரித்துப்பார்ப்பது யாருக்கும் கடினம்
இந்தச் சாய்வினால் புதுப் பழஞ்செய்திகள் நமக்கு ஆய்வின் வழி தெரியும் போது வரலாற்றையும் வரலாற்று வரைவையும் மீளாய்வு செய்யும் தேவையும் நமக்கு ஏற்படும்
சிலம்புச் சுவடிகளை ஏட்டிலிருந்து தாளுக்குக் கொண்டுவந்த நாளில் இருந்தே  கடந்த   ஆண்டுகளில் தமிழ்நாட்டின் அறிஞர்கள் பலர் சிலம்பின் காலத்தைக் கணிக்க முற்பட்டிருக்கிறார்கள்
வஞ்சிக் காண்டத்தில் வரும் பங்களர் என்ற சொல் வங்காளத்தைக் குறிப்பதாகவும் மேகலையும் சிலம்பும் ஏராளமாய் வடசொற்களைப் பயில்வதால் சிலம்பு பிற்காலமே என்றும் உரைப்பார்
இப்படிக் கணித்தவர் எல்டிசாமிக்கண்ணுப் பிள்ளை கட்டுரைக் காதை  அடிகளில் வரும் ஆடித் திங்கள் பேரிருட் பக்கத்து அழல்சேர் குட்டத்து அட்டமி ஞான்று வெள்ளி வாரத்து என்னும் சோதியக் குறிப்பால் இம்முடிவிற்கு வந்தார்
அவனுக்குமுன் யாரும் வடக்கே போனதில்லை என்றுரைத்து இராசேந்திரன் படையெடுப்பைப் போல்மமாக்கி செங்குட்டுவன் படையெடுப்பும் இக்காப்பியமும் கற்பனையாக எழுந்திருக்கின்றன என்று அவர் கூறுவார்
பொதுவாகப் பழங்கல்வெட்டுக்களிலும் இலக்கியங்களிலும் உறவான கால நிலைகளே சொல்லப்பெறும் அதாவது இவ்வரசன் பட்டமேறியதிலிருந்து இத்தனையாவது ஆண்டு என்றே கல்வெட்டுக்களில் காலங் குறிக்கப்படும்
பொதுவாக ஏதோ ஓராண்டை அடிப்படையாக்கி மற்ற நிகழ்வுகளை அதையொட்டிக் கணக்குப் போடும் ஒற்றையாண்டுமுறை தமிழரின் மரபாக இருந்ததில்லை
இப்படி உறவுக் காலநிலை கொண்ட ஒரு கல்வெட்டில் அதன் உள்ளடக்கம் எழுத்தமைதி பிற தொடர்புகளைக் கணக்கிலெடுத்து இன்னொரு கல்வெட்டோடு அதைத் தொடர்புறுத்தி இரண்டையும் ஒன்றின்பின் ஒன்றாக்கிக் கால வரிசைப் படுத்துவர்
இதே போல ஓர் இலக்கியத்தில் இருந்து கல்வெட்டு அல்லது கல்வெட்டில் இருந்து இலக்கியம் என்றும் தொடர்புறுத்திக் காலவரிசைப் படுத்துவதும் உண்டு
தமிழாவணங்களை வரிசைப்படுத்தி உள்ளடக்கம் எழுத்தமைதி போன்றவற்றை வேறிடங்களிற் கிடைத்த தமிழருடையதல்லாத வெளியாவணங்களோடு ஒப்பிட்டு அவற்றிற்கு அறுதி முற்றாண்டு கிபிகிமு
வில்ஹெம் கய்கர் தமிழில் மறவன் புலவு கசச்சிதானந்தன் கவிஞர் அண்ணா கண்ணன் சிங்கள வரலாற்று நூல்களின் நம்பகத்தன்மை ப காந்தளகம் சென்னை
சிலம்பின் நூற்கட்டுரையைப் படித்தால் சிலப்பதிகாரம் ஒரு நாடகக் காப்பியம் ஆவதையும் கதைசொல்லும் பாணி ஒரு தேர்ந்த மேடைக்கூத்து வடிவத்தைச் சுட்டுவதையும் அறியலாம்
ஆண்டுகளுக்கு முன் தமிழக நாட்டுப்புறங்களில் நடந்த கோவலன் கண்ணகி கீசக வதம் நள தமயந்தி போன்ற   நாள் இரவுநேரக் கூத்துக்களை இங்கு எண்ணிப் பார்க்கலாம்
இக்கூத்துக்களை அடுத்தடுத்த ஆண்டுகளில் நடிக்கும் கூத்துக்காரர் முன்னாற் பெற்ற பாராட்டையொட்டி சில விலக்குகளும் சேர்ப்புகளும் செய்துகொண்டேயிருப்பர்
இதனால் ஒருசில ஆண்டுகளுள் கூத்தின் உரையாடல் விவரிப்புக்களில் எது ஊற்றாசிரியருடையது எது இடைச்செருகல் என்பது தெரியாமலே போகும் இதே போல சிலம்புக் கூத்தினுள்ளும் நடந்திருக்கலாம்
பதிகத்தின்படி கண்ணகி விட்புலம் போன செய்தியைக் குன்றக்குரவர் இளங்கோவிடம் நேரடியாய்ச் சொல்ல காட்சிக் காதையில் சேரனிடம் தெரிவிக்கப் படுகிறது
இதே போலக் காட்சிக் காதையில் அரசனின் முன்னிலையில் சாத்தனார் உரைக்கும் நிகழ்வுக்கு மாறாய் பதிகத்தில் அவர் இளங்கோவிடம் உரைக்கிறார்
முற்பிறப்புச் செய்தியை மதுராபுரித் தெய்வம் கண்ணகிக்குச் சொன்னபோது வெள்ளியம்பலத்து நள்ளிருளில் சாத்தனார் கேட்டதாய்ப் பதிகமும் கதை மாந்தர் வழியாய் நேராக விவரித்துக் கட்டுரைக் காதையிலும் வரும்
வஞ்சிக் காண்டம் நிகழாது சாத்தனார் விளக்கிய அளவிலேயே காப்பியக் குறிக்கோள்கள் இன்னின்ன என்று பதிகம் சொல்வது ஒரு நாடகத் தனமாய் இருக்கிறது
செங்குட்டுவனே இல்லாது நிகழ்வுகள் பதிகத்தில் சொல்லப் படுவதும் நூலெழுதக் காரணம் கற்பிப்பதும் சற்றும் பொருத்தமின்றி இருக்கின்றன
இந்தக் கட்டுரையுள் அது கேட்டு அது கேட்டு என்ற சொற்றொடர் அடுத்தடுத்த நிகழ்வுகளைக் கால வரிசையிற் தருவதால் ஒரு வரிசைப் போக்கு புலப்படுகிறது
மக்கள் பெருங்கோவமுற்று அரசனை எதிர்க்க சட்டம் ஒழுங்கை நிலைநாட்ட புரட்சியாளரைக் கொன்று வெற்றிவேற்செழியன் களவேள்வி செய்தானோ
அடுத்துவரும் அது கேட்டுக் கடல்சூழ் இலங்கைக் கயவாகு என்பான் நங்கைக்கு நாட்பலி பீடிகை கோட்ட முந்துறுத்து ஆங்கு அரந்தை கெடுத்து வரந்தரும் இவள் என ஆடித் திங்கள் அகவையின் ஆங்கோர் பாடி விழாக் கோள் பன்முறை எடுப்ப மழை வீற்றிருந்து வளம்பல பெருகிப் பிழையா விளையுள் நாடாயிற்று என்னும் இலங்கைச் செய்தி உன்னித்துக் கவனிக்கவேண்டியது ஆனால் பலரும் செய்யாதது
கண்ணகிக்கு சாந்தி செய்து கோசர் மழைபெற்றது கேட்டுத் தன் நாட்டு அதாவது இலங்கையின் அரந்தை கொடுங்கோடை கெடக் கயவாகு பத்தினிக்கு விழா எடுக்கிறான்
உரைபெறு கட்டுரை வரந்தரு காதை இவற்றில் ஒன்றுதான் உண்மையாக முடியும் அடுத்தடுத்த அரசர் செயல்களில் ஒரு கால ஒழுங்கும் ஏரணமும் உரைபெறு கட்டுரையிற் காணுவதால் வரந்தரு காதையை ஏற்கத் தயங்கவேண்டியிருக்கிறது
உரைபெறு கட்டுரையின் வழி பெருங்கிள்ளி கோழியகத்துப் பத்தினிக் கோட்டம் சமைத்தது இலங்கைக் கயவாகு பன்முறை பல்லாண்டு விழா எடுத்ததற்கு அப்புறம் என்று அறிகிறோம்
மொத்தத்தில் உரைபெறு கட்டுரையும் இளங்கோ எழுதிய ஊற்றாவணமாய்த் தெரியவில்லை அதே பொழுது காப்பியத்திற்குப் பின் நடந்த நெடுங்கால நிகழ்வுகளை உரைப்பதால் இதை ஒதுக்காமல் காலக் கணிப்பிற்கு எடுத்துக் கொள்வது நல்லது
காட்டாக அழற்படு காதையில் வருண பூதங்கள் மதுரையை விட்டு விலகும் பகுதியை இடைச்செருகல் என்று சுவடி வேறுபாட்டு விளக்கம் சொல்லி நமுவேங்கடசாமி நாட்டார் ஒதுக்குவார்
வாழ்த்துக் காதையில் மணிமேகலைத் துறவு பற்றி கண்ணகியின் அடித்தோழி கண்ணகியின் இளமைக் காலத்திருந்து பழகிய வேலைக்காரத் தோழி அரற்ற வரந்தரு காதையின்  வரிகளிலோ இன்னொரு தோழி தேவேந்தி அதே வாசகம் கூறி அரற்றுகிறாள்
ஆனால் வஞ்சியின் பத்தினிக் கோட்டத்திற்கு அருகில் செங்கோட்டுச் சுனையிலிருந்து நீர் எடுத்து வருவதாய் வரந்தரு காதையின்  ஆம் வரிகள் சொல்லும்
தென்னிந்தியாவிற் பெரிதும் பின்பற்றப் பட்ட சக என்னும் முற்றாண்டு சக சத்ரப அரசர் மாளுவத்தைப் பிடித்ததைக் கொண்டாடும் வகையில் தொடங்கிற்று மாளுவர் என்ற தனியரசரே இல்லாத நிலையில் அவர் பெயரை இங்கு வரந்தரு காதையில் இணைக்கும் வரலாற்று முரணை ஆழ்ந்து கவனிக்க வேண்டும்
முதலில் அரசனுக்கு முன்னால் பார்ப்பனி மேல் பாசாண்டன் என்னும் சாமியேறி சிறுகுறு மகளிரின் ஒளித்த பிறப்பைக் காணும்வகை சொல்லப்படும்
தொல்காப்பியம் பொருளதிகாரம் புறத்திணையியல்  ஆம் நூற்பாவின் காட்சி கால்கோள் நீர்ப்படை நடுகல் சீர்த்தகு சிறப்பின் பெரும்படை வாழ்த்தல் என்ற வெட்சித் திணையின் துறைகளை வண்ணிக்கும் வரிசையை அப்படியே பின்பற்றும் சிலப்பதிகாரம் வாழ்த்தோடு முடிக்காது வரந்தருதல் என்ற இன்னொரு காதை சொல்லுமா
எப்பொழுது இளங்கோ எழுதியதல்ல என்ற முடிவிற்கு வருகிறோமோ அப்பொழுதே சிலம்பிற்கும் மணிமேகலைக்குமான காப்பியத் தொடர்வில் ஐயுறவு கொள்ளுகிறோம்
சிலம்பின் வரந்தரு காதையை ஒதுக்கினால் இந்தச் சமய நெறியே சிறந்தது என்னுமாப்போல அழுத்திச் சொல்லும் நிகழ்வுகள் சிலம்பிற் கிடையாது
விக்கிரம சோழன் கிபி இரண்டாம் குலோத்துங்கன் கிபி இரண்டாம் இராசராசன் கிபி பொதுவாகப் பின்னெழுந்த நூலில் முன்னெழுந்த நூலோடு அங்குமிங்கும் தொடக்கூடிய உறவுகள் சொல்லப் படலாம்
ஆனாலும் காலக் கணிப்புக் குழப்பம் இன்றும் உண்டு பல வரலாற்றாசிரியரும் மணிமேகலையையும் சிலம்பையும் ஒன்றுசேர்த்து ஓர் இரட்டைக் காப்பியம் போலவே காலங் கணிக்கிறார்கள்
இரட்டைக்காப்பியம் என்னும் கருத்தீட்டை ஒதுக்கி சிலம்பின் காலத்தை முதலிற் கணித்துப் பின் மணிமேகலையோடு உறவை நிலைநாட்டுவதே ஒருகாற் பயன்தரும்
தமிழ்வளர்ச்சித்துறை வெளியீடு தமிழ்நாட்டு வரலாறு சோழப் பெருவேந்தர் காலம் முதற்தொகுதி ப தமிழ் வளர்ச்சி இயக்ககம் சென்னை   சங்க காலம் தொடங்கியது மகதத்தில் ஆட்சி செய்த நந்தர் காலத்திற்குஞ் சற்று முன்பாகக் கொள்ளுவதே சரியாக இருக்கும்
அசோகனின் தந்தையாகிய பிந்துசார மோரியன் தமிழெல்லை வரைக்கும் படையெடுத்து வந்திருப்பதும் நேரடியல்லா முறையில் சங்க இலக்கியத்தில் பதிவு செய்யப் பட்டிருக்கிறது
வம்பர் என்போர் வம்புடையவர் அல்ல பழம்பொருளின் படி அவர் புதியவர் வம்பர் என்று சொன்னதாலேயே சங்ககாலம் மோரியரின் காலத்திற்கு அண்மையில் இருந்திருக்க வேண்டும் என்று புரிந்து கொள்ளலாம்
இதுபோன்ற மோரியர் நந்தர் காலத்துக் குறிப்புகளை மறுத்து சங்க காலத்தைப் பின்னுக்குத் தள்ளியவர்கள் ரொமிலா தாப்பரில் தொடங்கி இந்திய மேலை ஆய்வாளர்கள் மிகுதியாவர்
நாவலந் தீவின் தென்கோடித் தமிழர்கள் மோரியருக்கும் முந்துபட்டவர்கள் என்பதை ஏற்றுச் சொல்வதில் பல வரலாற்றாசிரியருக்கும் ஏனோ தொண்டைக்குள் அடைத்துக்கொள்கிறது
இல்லையேல் குறைந்தது அண்மையில் கிமு அளவிற் தமிழி எழுத்திற்குத் தொல்லியற் சான்று கிடைத்த பின்னும் அசோகன் பிரம்மியில் இருந்து தமிழ் பிரம்மி வந்தது என்று மீட்டும் சொல்லிக் கொண்டிருப்பரா என்ன
புத்தம் செயினம் ஆகிய நெறிகளுக்குச் சம காலத்தில் தோன்றி பின் அந்த இரு நெறிகளிலும் ஏன் நம்மூர் சிவ விண்ணவ நெறிகளிலும் கூடச் செரித்துக் கொள்ளப்பட்ட ஆசீவக நெறியின் தோற்றம் கிமு  அளவில் என்றே இந்திய வரலாற்றிற் சொல்லப்படுகிறது
ஆசீவக நெறியைப் பற்றி புறப்பற்றியாய் பரபக்தியாய் அல்லாது நேரடிப் பங்களிப்பான பாடல்கள் இந்தியாவில் தமிழகத்தில் மட்டுமே அதுவும் சங்க இலக்கியம் புறநானூற்றில் மட்டுமே கிடைக்கின்றன
வேறொரு பொழுதில் அதைச் செய்யவேண்டும் ஆசீவக நெறி தமிழ்நாட்டில் தொடங்கியிருக்கவே பெரும்வாய்ப்பு உண்டு என்று ஆசீவகம்தமிழர் தொடர்பு பற்றி ஆய்ந்த பேரா
இவர் ஆய்வு முடிவுகளை ஏற்றால் ஆசீவக நெறியின் உச்ச காலத்திற்குச் நந்தர்மோரியர் காலம் சற்று முன்னர் அல்லது சம காலத்தில் சங்ககாலம் தொடங்கி இருக்க வேண்டும் என்றே சொல்ல வேண்டியிருக்கிறது
இன்றைக்கோ ஆசீவக நெறி தமிழகத்தில் இருந்ததே அறியாமல் அதைச் செயின நெறிக்குள் பொருத்திச் சொல்லுவதும் அதைச் செரித்துக்கொண்ட சிவ விண்ணவ நெறிகளுக்குள் கருத்துக்களைத் தேடுவதுமாய் காலம் மாறிப் போயிற்று
ஊழ் விதி பற்றி இன்றும் நிலவும் இந்திய அடிப்படைக்கருத்தும் ஆசீவக நெறிக்குச் சொந்தமானதே மூவேந்தர் பின்புலம் பற்றி ஆய்வதற்கு முன் சேர சோழ பாண்டியரின் குலப்பெயர்கள் இனக்குழுக்களை உணர்த்துகின்றன என்பதைப் புரிந்து கொள்ளவேண்டும்
வேடுவச்சேகர வாழ்க்கையில் ஒவ்வொரு பழங்குடியினரும் மற்ற குடியினரிடமிருந்து தம்மை வேறுபடுத்திக் காட்ட இனக்குழு அடையாளத்தைப் பூசியிருந்தனர்
சந்தனம்சாரல் பூசிய இனக்குழு சாரல்சாரலர்சேரலர் என்றும் பாண்டில் சாம்பல் பூசிய இனக்குழு பாண்டியர் என்றும் கோழி நிறம் சிவந்த பொன்னிறம் அமிலச்செறிவைப் பொறுத்து இது மஞ்சளும்சிவப்புமாய் மாறும் வேதிப்பொருளின் நிறம்
இன்றைக்கும் சாரல் சந்தனம் திருநீறு மஞ்சள்குங்குமம் ஆகியவற்றின் மிச்ச சொச்சம் தமிழர்மலையாளிகளிடையே பெரிதும் விரிவாய்ப் பரவியிருப்பதை உணர்ந்தால் இனக்குழுப் பழக்கம் எங்கிருந்து பிறந்தது என்று உணர முடியும்
இன்றைக்கும் ஆத்திரேலியப் பழங்குடிகள் பண்டிகை நாட்களில் பல்வேறு வண்ணம் பூசித் தம்மை அடையாளம் காண்பிப்பதை ஓர்ந்து பார்க்கலாம்
பொன்னி வளநாடுநாகநாடு தண்பொருநை தாம்பர பெருநை தென்பாண்டிநாடு வெள்கை வைகை மதிரையைச் சுற்றிய பாண்டிநாடு ஆன்பொருநை சுள்ளியம் பேரியாறு குட்டநாடு என்ற ஆறுபயிர்த் தொடர்புகளும் பொருளியல் தொடர்பான குமுகவளர்ச்சிகளும் ஆய்வு செய்யப்பட வேண்டியவை
மூவேந்தரின் சமகாலத்திருந்த பல்வேறு குறுநில வேளிரும் யாரோ ஒரு வேந்தரின் மேலாண்மை ஏற்று இறை செலுத்தியோ அன்றி ஏற்காமலோ தனியாட்சி நடத்தியிருக்கிறார்கள்
இது இன்றையக் கொங்கு மண்டலம் மட்டுமல்ல இதற்கும் விரிந்தது இற்றைக் கருநாடகக் குவலாளபுரம் கோலார் உட்பட மேலும் சில பகுதிகளை உள்ளடக்கியது
கொங்கின் கனிமவளம் கருதிப் பல்வேறு காலங்களில் மூவேந்தர் அதைத் தோற்கடித்து இறைபெற்று தம் ஆட்சியின்கீழ் கொண்டுவந்திருக்கின்றனர் ஆனால் அதன் அரசரிமையை தமக்குச் சொந்தமாய் மாற்றியோர் குறைவு
அது வெளியார் படையெடுப்பும் தமிழகத்தில் இருந்து மகதம் வரை போய்வந்த வணிகச் சாத்துக்களைக் காத்ததும் எல்லைப்புறத் தேசங்களைக் காவல்செய்ததும் பற்றியதாகும்
அற்றைக் கொங்கு இந்தக் காலக் கொங்குமண்டலம் மட்டுமல்லாது குவலாளபுரம் கோலார் பொருந்திய பழைய கங்கநாடும் சேர்ந்தது கொங்கர்கங்கர் இற்றைக் கொங்குமண்டலத்திற்கும் அதையொட்டிய இற்றைக் கருநாடகத் தென்பகுதிக்கும் இருக்கும் உறவுகள் மிகுதி
முத்தும் மணிகளும் மிளகும் சேரருக்குச் செல்வத்தைக் கொடுத்தன பொன் வெள்ளி முத்து பவளம் மணிகள் போன்றவை அன்று வணிகம் நடத்துவதிற் செலாவணிப் பொருள்களாய் இருந்தன
அற்றை நாவலந்தீவில் தமிழகம் சிறப்புற்றதற்கு இதுவே காரணம் இரும்புக் காலத்திற்குப் பிந்தைய குமுகாயநிலையில் இந்தியத் துணைக்கண்டத்தில் ஏறத்தாழ ஒரே வளர்ச்சியுற்ற இருவேறு அரசத்தொகுதிகள் மகதமும் தமிழகமும் மட்டுமே
மகதம் ஆகியவற்றிற் கிடைத்த உள்நாட்டுச் செம்பும் உத்தர பாதை வழியாக இற்றை இராசத்தானில் இருந்துபோன கேத்ரிச் செம்பும் உதவியிருக்கலாம்
உப்பும் மிளகும் மற்றிங்கு விளைந்த பொருட்களும் வெளியே விலைபோய் பலவுப் பணம் ஈட்டும் தேவை இங்கிருந்தது என்னென்ன பொருட்கள் மகதத்திலிருந்து இங்கு இறங்கின என்பதும் ஆயப்பட வேண்டிய செய்தியாகும்
நெடுஞ்செழியன் ஆசீவகம் என்னும் தமிழர் அணுவியம் மனிதம் பதிப்பகம் திருச்சிராப்பள்ளி   வெங்காலூர் குணா வள்ளுவத்தின் வீழ்ச்சி தமிழக ஆய்வரண் வெங்காலூர்
தமிழகத்தை அடுத்திருந்த மொழிபெயர்தேயம் மூவேந்தர் காவலுக்குட்பட்டதாக மாமூலனாரின் அகநானூறு ஆம் பாட்டில் வரும் தமிழ்கெழுமூவர் காக்கும் மொழிபெயர்த் தேஎத்த பல்மலை என்ற சொற்றொடரால் உணருகிறோம்
மாமூலனார் சொல்வது போல் வடபுலத்தார் படை தென்புலத்துள் நுழையா வண்ணமும் தென்புலத்துச் சாத்துக்கள் தயக்கமின்றி தக்கணப்பாதையின் வழியாக மகதம் வரை போய்வரும் வண்ணமும் ஓர் ஒன்றிணைந்த காவலைத் தமிழ்மூவேந்தர் மொழிபெயர் தேயத்தில் ஏற்படுத்தியிருப்பார்களேயானால் மூவேந்தரிடையே ஏதோவோர் அரசியல் உடன்பாடும் புரிதலும் இருந்திருக்க வேண்டும் என்றே தோன்றுகிறது
அவருக்கு மாறாய் அத்திக்கும்பாக் கல்வெட்டின் காலம் கிமுக்கு அண்மையில் என்று சொல்வாரும் உண்டு இந்தக் கல்வெட்டில்திராமிர சங்காத்தம் என்ற பாகதச் சொல்லால் தமிழ் மூவேந்தர் உடன்பாடு குறிக்கப்படும்
இங்கே குறிப்பிடப்படும் திராமிர சங்காத்தம் என்பது கல்வெட்டிற் சொன்னபடி  ஆண்டுகள் நிலைத்ததாகவும் அவ்வளவு நீண்டகாலம் இருந்திருக்க வழியில்லை என்று தமக்குள் வியப்புக் கொண்டு அதை வெறும்  ஆண்டுகள் என்ற சொந்தக் கருதுகோளை முன்வைத்து தாம் வாசித்ததாகவும் புகழ்பெற்ற கல்வெட்டாய்வாளர்கள்
பின் வந்த பல வரலாற்றாசிரியரும்  ஆண்டுகள் என்ற செயிசுவால் பானர்சி கருதுகோளை அப்படியே உண்மை என்று ஏற்று தமிழர் வரலாற்றைப் பின்னுக்குத் தள்ளுவர்
ஆனால் மேலே குறிப்பிட்ட அண்மையாய்வாளர் என்பார் ஜெய்சுவால் பானர்சியில் இருந்து முற்றிலும் வேறுபட்டு இக்கல்வெட்டின் உள்வரும் காலக் குறிப்புகள் எல்லாம் மகாவீரரின் இறப்பின் பின்வந்த முற்றாண்டுகளையே குறிக்கின்றன என்று நிறுவி திராமிர சங்காத்தம் என்பது மபி
இப்படியாக கிமு ஆம் ஆண்டுக் காலத்துக் காரவேலன் கல்வெட்டு கிமு இல் இருந்த தமிழ் மூவேந்தர் உடன்படிக்கை பற்றிப் பேசுவது முன்னாற் சொன்னது போல் சங்ககாலம் பற்றிய புதிய பார்வையை நமக்குத் தருகிறது
தமிழகத்திற்கு வெளியிருந்து மூவேந்தர் வேளிர் மேல் யாரேனும் படையெடுத்தால் தமிழகம் காக்க மூவரும் தங்களுக்குள் என்ன மாறுபட்டாலும் அதைப் பொருட்படுத்தாது ஒருவருக்கொருவர் உதவ வேண்டும்
தமிழகத்தில் இருந்து தக்கணப்பாதைவழி வடக்கே போய்வரும் சாத்துக்களைக் காப்பாற்றும் வகையில் மொழிபெயர் தேயத்தில் மூவேந்தர் நிலைப்படைகள் நிறுத்திச் செயற்பட வேண்டும்
அதாவது என்ற நகரில் உள்ள ஆவ ஆவியர் அரசனை அழித்து நகரைச் சூறையாடி கவடிப் வெள்வரகு பயிரை வித்தி கழுதையால் காரவேலன் உழுதிருக்கிறான்
இந்த ஊரைப் பிடிப்பதற்கு முன்னோ பின்னோ மூவேந்தருக்கு இடையிருந்த உடன்பாட்டை திராமிர சங்காத்தத்தை முறித்ததாகவும் இக்கல்வெட்டு ஆவணப்படுத்துகிறது
நெடுஞ்சேரலாதனுக்கும் அவனுடைய ஒன்றுவிட்ட தம்பி செல்வக்கடுங்கோ வாழியாதனுக்கும் ஆவியர்குடியைச் சேர்ந்த அக்கா பதுமன்தேவி தங்கையர் மாலையிட்டிருக்கிறார்கள்
ஆவியர் குடிக்கு ஒன்றென்றால் தாய்வழியுறவு கருதிச் சேரர் முன்வந்து மாற்றாரைப் பழிவாங்குவது பதிற்றுப் பத்துப் பதிகங்களைப் படித்தால் நடக்கக் கூடியதே
ஆம் நூற்றாண்டிற் சசிவர்ணத்தேவருக்கு பெண்கொடுத்த கிழவன் சேதுபதி தன்நாட்டை இருகூறாக்கிச் சிவகங்கைச்சீமை என்ற புது அரசை உருவாக்கித் தன்மகளுக்குப் பாதிநிலஞ் சீராய்க் கொடுத்து அது தனியுரிமை பெற்றது போல் இது நடந்ததா என்பது ஆய்விற்குரியது
ஏனெனில் செல்வக்கடுங்கோ வாழியாதன் தொடக்கத்திற் தன்னுடைய ஒன்றுவிட்ட சோதரனான பல்யானைச் செல்கெழுகுட்டுவனோடு சேர்ந்து பூழிநாட்டிலேயே வாழ்நாளைக் கழித்திருக்கிறான்
தங்கம் போன்ற கனிமங்கள் விளையும் கொங்குநாட்டின் நடுவுநிலை குலைந்து அதன் ஒருபகுதி சேரருக்குள் அமிழ்ந்தது மற்றவிரு வேந்தருக்கும் ஏற்பில்லாது அதனால் திராமிர சங்காத்தம் முறிந்ததா
ஆனால் திராமிர சங்காத்தம் முறிந்ததால் மூவேந்தருக்கிடையே மூண்ட பெரும் புகைச்சலும் ஒருவருக்கொருவர் நம்பாமையும் வன்மமும் காரவேலனுக்குப் பெருவாய்ப்பைத் தந்திருக்க வேண்டும்
அண்மை ஆய்வின் முடிவில் இவ்வுண்மை அறிந்து நானும் வியப்பில் ஆழ்ந்தேன்  இதே போல வளநாட்டின் கிழக்கெல்லை திருவரங்கத்திற்கு அருகிலே முடிந்து விடுகிறது
மதுரை எரியுண்டதில் செழியன் மகன் இறந்ததால் கொற்கையில் இருந்த வெற்றிவேற் செழியன் நெடுஞ்செழியனின் தம்பியாய் இருக்கவே வாய்ப்பு அதிகம்
தமிழ் மூவேந்தர் உட்பகை கூடிய காலமாததால் அதைக் குறைக்கும் முகமாய் தமிழ்தமிழர் என்பதை முன்னிறுத்தி சிலப்பதிகாரம் எழுந்திருக்கலாம்
பொதுவாக வம்ப மோரியர் தங்கள் காலத்தில் தமிழகத்தைத் தாக்கியதும் மோரிய அசோகனுக்குப் பின்னால் வந்த சுங்கரின் கடைசி வலிக்குறைவும் சேரரின் வடசெலவுக்குக் காரணமாகலாம்
உள்ளூர்ச் சண்டையைக் குறைத்து தமிழகம் ஒன்றே என்பதை நிலைநிறுத்தும் முயற்சியில் வெளியாரை வெற்றிகொண்ட செய்திகள் முன்கூறப்படுவதை வேனிற்காதை  ஆய்ச்சியர் குரவை  வரிகளிற் காணலாம்
வளநாட்டிற்கும் நாகநாட்டிற்கும் இடையே காவிரியின் தென்கரை வரைக்கும் பாண்டிநாடு துருத்தியதை மாங்காட்டு மறையவன் கூற்றால் அறிகிறோம்
பெரும்பாலும் இற்றைத் திருவாங்கூரையும் அதற்குத் தெற்கிலும் இருக்கும் வேணாடு உட்பட்ட கேரள நிலங்கள் தென்பாண்டி நாட்டிற் சேர்ந்திருக்கலாம்
தமிழ் மூவேந்தரின் பின்புலத்தைப் பார்க்கும் போது சிலப்பதிகாரக் காலத்தில் அவரிடையே பெரும் ஒற்றுமைக்குலைவு இருந்ததை மேலே குறிப்பாகப் பார்த்தோம்
இத்தகைய குலைவில் இருந்து தமிழர்நிலை மாறவே தமிழரெனும் குடை பிடித்து முன்னோர் பெருமிதங்களை இளங்கோ தன் காப்பியத்துள் சொல்லுகிறார் என்பது சிலம்பைப் படிக்கும் யாருக்கும் விளங்கும்
இந்திரவிழவு ஊரெடுத்த காதையின்  ஆம் வரிகளைப்படித்தால் கரிகாலன் புண்ணிய திசைமுகம் வடக்கே காசியை நோக்கிய பயணம் போனது அந்நாள் சிலம்பிற்கு நெடுங்காலம் முன்னால் என்பது தெள்ளத் தெளிவாக விளங்கும்
கரிகாலனின் வடசெலவைப் புரிந்து கொள்ள உதவும் தக்கணப்பாதை இக்கட்டுரையாசிரியனால் படத்தில் படித்தானத்திற்கும் தெற்கில் நீட்டிக் காட்டப் பட்டிருக்கிறது
கிமுல் இருந்து கிபி வரை இந்திய அரசுகள் என்பவை இன்றைய ஆந்திரப் பிரதேசத்தையும் ஒரிசாவையும் சத்திசுகாரையும் சார்க்கண்ட் பீகார் வங்காளம் போன்ற இடங்களையும் முழுதும் ஆட்கொள்ளவில்லை
காடுகள் குறைந்த உத்திரப் பிரதேசம் ஓரளவு மத்தியப் பிரதேசம் குசராத் மராட்டியம் போன்றவை வழியாகத்தான் வடக்குதெற்கு வணிகமே நடந்தது
அன்றைய உத்தர தக்கணப் பாதைகள் வணிகத்துக்கு மட்டுமல்லாது அரணம் நகர்வதற்கும் கோட்டைகள் அமைத்துக் காவல் செய்வதற்கும் கூட முகன்மையானவை
வடமேற்கில் தக்கசீலம் தொடங்கி ஜீலம் செனாப் ராவி சட்லஜ் என்னும் நான்கு ஆறுகளைக் கடந்து கங்கையையும் கடந்து அத்தினாபுரம் வழி சாவத்தி கபிலவாய்த்து குசினாரா வேசாலி பாடலிபட்டணம் வழியாக அரசகம் முதல் இந்தியப் பேரரசான மகத்தின் தலைநகரான இராசகிருகம் வரை வந்து சேரும் பாதையை உத்தர பாதை என்று சொல்லுவார்கள்
இதே போல கோதாவரியின் வடகரையில் இருக்கும் படித்தானம் இன்றைய அவுரங்காபாதிற்கு அருகில் உள்ளது தொடங்கி அசந்தா எல்லோரா வழியாக வடக்கே நகர்ந்து தபதி நர்மதை ஆறுகளைக் கடந்து நர்மதைக் கரையில் இருக்கும் மகேசர் வந்து பின் கிழக்கே திரும்பி குன்றுப் பகுதியில் இருக்கும் கோனாதா வந்து உஞ்சைக்குப் போய் பில்சா வந்து நேர்வடக்கே திரும்பி தொழுனை யமுனை ஆற்றின் கரையில் இருக்கும் கோசாம்பி வந்து அயோத்தி என்ற சாகேதம் வந்து முடிவில் சாவத்தியில் சேருவது தக்கணப் பாதையாகும்
உத்தர தக்கணப் பாதைகள் போக கங்கையை ஒட்டியே பாடலியில் இருந்து மேற்கே சென்றால் வாரணசி வழி கோசாம்பி அடையும் பெருவழியும் அந்தக் காலத்தில் முகன்மையான ஒன்றாகும்
முதற்கரிகாலன் காலத்தில் வடக்கில் இருந்த  பெருங்கணப் பதங்களில் முகன்மையானவை காசி கோசலம் தலைநகர் சாவத்தி சாகேதம் மகதம் தலைநகர் இராச கிருகம் வத்சம் வச்சிரம் தலைநகர் கோசாம்பி அவந்தி தலைநகர் உஞ்சை என்னும் உச்சயினி ஆகிய நாலு பதங்களாகும்